మేం 13 దేశాల గుండా 13,000 మైళ్ళు ప్రయాణం చేస్తున్నాం.
ఉషువాయా నుంచి అర్జెంటీనా, చిలీల మీదుగా, అటకామా ఎడారికి,
టిటికాకా సరస్సు దాటి, లా పాజ్ కు చేరుకుని,
ఆండీస్ పర్వత శ్రేణి పక్క నుంచి ప్రయాణించి కొలంబియాను దాటి, పనామాకు వెళ్తున్నాం.
మధ్య అమెరికా, మెక్సికోల మీదుగా ప్రయాణించి 100 రోజుల తర్వాత లాస్ ఏంజలెస్ కి చేరతాం.
రస్ మాల్కిన్ దర్శకుడు-నిర్మాత
ఈ ఇద్దరు కుర్రాళ్లకూ వీడియో కెమెరాలు ఇచ్చాం,
వాటితో పాటు వాళ్ల హెల్మెట్లలో కూడా మైక్రోఫోన్లు కలిగిన కెమెరాలు ఉంటాయి
కాబట్టి వాళ్లు ప్రయాణం చేస్తూనే షూటింగ్ చేసే అవకాశం ఉంటుంది.
ఇది రోడ్డా? దేవుడా!
డేవిడ్ అలెగ్జానియన్ దర్శకుడు-నిర్మాత
వాళ్లతో పాటే మూడో మోటార్ సైకిల్ కూడా వెళ్తుంది,
దానిపై కెమెరామన్ క్లాడియో ఉంటాడు.
అలాగే, కెమెరామన్ జిమ్మీ, ఆంథొనీ, టేలర్ తో కలసి నేనూ, రస్
రెండు ఎలక్ట్రిక్ వాహనాల్లో అనుసరిస్తాం,
ఆంథొనీ, టేలర్ ప్రయాణ ఏర్పాట్లలో తమ సహకారం అందిస్తారు.
మేం మా వాహనాల్లోంచే ఇద్దరు కుర్రాళ్లనీ చిత్రీకరిస్తూ ఉంటాం,
వాళ్లకి సరిహద్దుల వద్ద సహాయ సహకారాలు అందజేస్తూ ఉంటాం,
అది కాకుండా మిగతా ప్రయాణంలో వాళ్ళకి ఏ సహాయం ఉండదు.
కల్కాఖీ లోయ అర్జెంటీనా
లాస్ ఏంజలెస్ కు 9687 మైళ్లు
ఇక్కడ ప్రకృతి ఎంతో అందంగా ఉంది.
మాటల్లో వర్ణించలేం. ఎక్కడచూసినా బ్రహ్మజెముడు మొక్కలే.
ఈ కొండలకు బ్రహ్మజెముడు మొక్కలు సైనికుల్లా కాపలా కాస్తున్నట్టు ఉన్నాయి.
ఈ ప్రదేశం నాకు భలే నచ్చింది. ప్రకృతి మాతను ఇలా దర్శించడం ఎంతో బాగుంది.
మా ప్రయాణం సాగుతున్న కొద్దీ పరిసరాలు మారుతూ వస్తున్నాయి.
ఇది నిజంగా, నిజంగా నాకెంతో ఆహ్లాదాన్ని కలిగిస్తోంది...
ఈ నేల తల్లికి ఇంకా దగ్గరవుతున్నాననే భావన కలుగుతోంది.
ప్రయాణం సాగిస్తూ, ప్రకృతిని ఇలా ఆస్వాదించడం చాలా బాగుంది.
ఇవాళ ఎందుకో చాలా హుషారుగా ఉంది.
దేవుడా, ఈ లోయలో వాతావరణం ఎంత అందంగా ఉంది. వావ్!
చిలీలో చివరి సరిహద్దు వైపు వెళ్తున్న మేము ప్రస్తుతం కల్కాఖీ లోయ గుండా వెళ్తున్నాం.
ఇంత ఎత్తుల్లో వెళ్ళడం మా ప్రయాణంలో ఇదే మొదటిసారి.
ఎంతో సుందరంగా ఉంది.
ఇలాంటి చోట మనం ఉండటం చాలా అరుదైన సందర్భం, కదా?
ఈ ఉదయం ఎండ చాలా ఎక్కువగా ఉంది, ఇలాంటి వాతావరణంలో
ఆకుపచ్చటి బ్రహ్మజెముడు మొక్కలు పెరగడం విశేషమే.
అద్భుతంగా ఉంది.
ప్రతి ఉదయమూ, ఇలాంటి అనుభూతే కలుగుతుందన్న గ్యారంటీ లేదు, చార్లీ,
ఎందుకంటే, మనం రోజూ ఉదయం వేర్వేరు ప్రాంతాల్లో నిద్ర లేస్తాం.
కొన్నిసార్లు చాలా వింతైన... కలలు కంటూ ఉంటాం.
కొన్నిసార్లు నువ్వు ఎక్కడున్నావో నీకు అర్థం కాదు.
నిద్రలేచి, "ఎక్కడున్నాను? ఏంటిదంతా?" అని అనుకుంటావు.
అప్పుడప్పుడు నేను ఎక్కడున్నానో నాకే తెలియదు.
హే. ఎంపనడాస్
హేయ్, బుజ్జి కుక్కా.
ఇలా వచ్చి, నాకు స్వాగతం చెప్పు. నువ్వు భలే ముద్దుగా ఉన్నావు.
నీ కళ్లు నారింజ వర్ణంలో కాంతివంతంగా ఉన్నాయి.
అవును, అతను క్లాడియోనే. తన వద్ద కెమెరా ఉంది.
ఫరవాలేదు.
ఆ కోడిపిల్లల్ని చూడు.
అబ్బా, ఇది మరీ దారుణంగా ఉంది కదూ? మరీ దారుణంగా ఉంది.
ఎందుకో తెలియదు గానీ... శాకాహారిగా మారాలన్న ఆలోచన...
ఈ పర్యటనలో నాలో బలంగా నాటే ప్రయత్నం చేస్తోంది.
ఎందుకో మరి. ఇక్కడ తినడానికి కావలసినంత మాంసం ఉంది.
నువ్వు తినాల్సిందే...
వారానికి ఒకసారి లేదా రెండుసార్లు మాత్రమే మాంసం తినాలి.
అందరూ అలా చేస్తే, అది
-ప్రకృతికి చాలా మంచిది. -అవును.
అప్పుడు తక్కువ సంఖ్యలో ఆవులు, కోళ్లు వధించబడతాయి,
పర్యావరణంపై కూడా ప్రభావం తక్కువ పడుతుంది.
అవును, అది శాకాహారమే. ఇందులో జంతు ఉత్పత్తులేవీ కలపలేదు.
హాయ్, మిత్రులారా!
దేవుడా, చూడు. మన బ్రెజిల్ స్నేహితులు, హాయ్, మిత్రులారా.
-హలో, హలో. -ఎలా ఉన్నారు?
-బాగున్నాం. -మేమూ బాగానే ఉన్నాం.
మీతో పాటు ప్రయాణించడం మాకెంతో సంతోషకరమైన విషయం.
ఆర్నో మరియు హెన్రిక్ సాహసికులు
-లేకపోతే మీ వెనకే వస్తాం... -కలిసే వెళ్దాం.
అలాగైతే చాలా బాగుంటుంది.
ఇదిగో, ఇలా మేం మా పాత స్నేహితుల్ని కలిశాం.
హైవే 40 యాత్ర చేస్తున్న తండ్రీ కొడుకులు వీళ్లు.
ఇదిగో బయల్దేరుతున్నాం.
వీళ్ళ కారు చాలా బాగుంది. ఈ మోడల్ కారు నాకెంతో ఇష్టమైనది.
వావ్. ఈ కారు ఎంతో అద్భుతంగా ఉంది.
ఓ కారూ, కాస్త నవ్వమ్మా.
నా చిన్నప్పుడు మా తల్లిదండ్రుల వద్ద మూడు కార్లు ఉండేవి.
-వరుసగా మూడు కార్లా? -ఇది 70ల నాటిమాట.
మా అన్నయ్య పుట్టినప్పుడు ఎర్ర కారు, ఆ తర్వాత తెల్లది,
మరొకటి నారింజ రంగులోది ఉండేవి. వాటిలో నారింజ రంగు కారు చాలా బాగుండేది.
వేసవికాలంలో ఆ కార్లలో శీతల ప్రదేశాలకు వెళ్లి విడిది చేసేవాళ్ళం.
మా అమ్మా, నాన్నా స్కాట్లాండ్ నుండి ఫ్రాన్స్ కి ప్రయాణం చేసేవారు.
అద్భుతం.
వాటిని చూస్తే, నాకు
నా చిన్నతనం గుర్తొస్తుంది, అందుకనే అవంటే నాకు ఎంతో ఇష్టం.
మళ్లీ కలుద్దాం, మిత్రులారా. మీతో కలసి ప్రయాణం సరదాగా సాగిపోయింది.
హలో, హలో, ఎలా ఉన్నారు?
-జిమ్మీ, నేనేం కొంటున్నానో తెలుసా? -ఏం కావాలి నీకు?
గోళ్ల రంగు తీసేసే ద్రావణం.
నీ కాలి గోళ్లకా?
గోళ్లపై నీలి రంగు తీసేయాలి.
అలా గోరు పెరగడం వల్ల, ఈ చిన్నపాటి మచ్చలు ఏర్పడుతున్నాయి.
నాకు అది నచ్చలేదు. వాటిని తీసేసుకోవాలి.
అబ్బో!
నేను ఈ సినిమాలో ఉన్నానే, నేను...
లేదు!
నాతో ఎవరైనా ఆటలాడుతున్నారా, ఏం?
నేను ఈ సినిమాలో ఉన్నాను.
ఒక్క నిమిషం ఆగు. నన్ను నేను చూసుకోనీ.
నా స్పానిష్ ఉచ్చారణ ఎలా ఉందో చూసుకోవాలి.
"రా, జాక్" అని స్పానిష్ భాషలో అంటున్నది నేనే.
"రా, జాక్."
-నువ్వు... నువ్వు ఇందులో ఉన్నావా, ఇవాన్? -అవును.
నేను ఎల్మంట్ పాత్ర ధరించాను, పొడవాటి జుట్టున్న ఓ యోధుడి పాత్ర అది.
కథలో నేను ఎక్కడ వస్తానో నాకే తెలియదు, గుర్తు లేదు.
అదిగో.
-నేనెప్పుడూ చూడలేదు... -అదిగో నువ్వు!
అదిగో, అదిగో.
చూశావా? చూడు.
-అదీ ముగింపు. -అదిగో. దుర్మార్గులు ఖతమైపోయారు.
అద్భుతం. దీన్ని ఇక్కడ పచ్చబొట్టు వేయించుకుంటా.
-సరే, ఉంటాం. ధన్యవాదాలు. -ధన్యవాదాలు!
అద్భుతంగా ఉంది.
మీ స్పానిష్ ఉచ్చారణ బాగుంది.
స్పానిష్ భాష చాలా బాగుంటుంది, కానీ, ఏళ్లు గడిచిన కొద్దీ...
దాన్నెలా మరచిపోయానో ఆశ్చర్యంగా ఉంది.
కల్కాఖీ లోయ
శాన్ ఆంటోనియో డె లాస్ కాబ్రెస్
గోర్జ్ ఆఫ్ షెల్స్, అర్జెంటీనా
ఇది గార్జ్ ఆఫ్ షెల్స్.
విలక్షణమైన ఈ రాతి ఆకారాల కారణంగా దీనికి ఈ పేరు వచ్చింది.
అబ్బురపరిచే శబ్దతరంగాల ధ్వని వినిపించే సహజసిద్ధమైన ప్రదర్శనశాలకు మేం వెళ్తున్నాం.
ఇది అపరిచితమైన ప్రాంతం. కాబట్టి, సహజంగానే ఇక్కడకు చాలా తక్కువమంది వస్తారు.
ఇది ఎవరికీ తెలియని ప్రదేశం.
వావ్, అలా చూడు.
రెండు బస్సులకు సరిపడా జనం వచ్చారే.
వావ్, అది...
అది భలే ఉంది కదా?
దీన్ని చూస్తే ఎలా అనిపిస్తోందంటే... ఒక చాక్లెట్ కేక్ లా ఉంది.
పొరలన్నీ రసాలూరే చాక్లెట్ ని తలపిస్తున్నాయి.
అలాగే, అది...
వాటి మధ్య క్రీమ్ ఉన్నట్టుగా ఉంది.
చూశావా? ఆ పొరలు అలాగే ఉన్నాయి.
అవి కాస్త వంగి ఉన్నట్టుగా అనిపిస్తోంది, కదూ?
చూడబోతే అది... మెత్తగా ఉండేట్టు ఉంది.
ఆ కుర్రాడు రాళ్లన్నింటినీ పడేస్తున్నాడు.
ఎవరెవరో ఏళ్ల తరబడి పేర్చిన రాళ్లను అతను అలా...
-అంచువద్ద రాళ్లనే పడేస్తున్నాడు. -అవును, అవి భలే పడుతున్నాయి.
అవి ఇంకా కిందకు పడుతున్నాయి.
-దయచేసి? -చెప్పండి?
-అక్కడ... -అలాగే, తప్పకుండా.
నేనక్కడ నిలబడతా.
-చాలా ధన్యవాదాలు. -బాగున్నాయో లేదో చూసుకోండి.
-ధన్యవాదాలు. -చూడండి, బాగోలేకపోతే, మళ్లీ తీస్తాను.
చాలా బాగున్నాయి!
-నేను కొన్నే తీశాను, ఏమో మరి. -మీరు...
ఎంత బాగా తీశారో... ధన్యవాదాలు. చాలా చాలా ధన్యవాదాలు.
-భలే ఉన్నాయి. -చాలా చాలా ధన్యవాదాలు.
ఫర్లేదు, ఫర్లేదు.
మేం క్లౌడ్ ట్రెయిన్ ఎక్కేందుకు వెళ్తున్నాం.
కొన్ని సందర్భాల్లో ట్రెయిన్ మేఘాల పైనుంచి వెళ్తుంది,
అందుకనే దాన్ని క్లౌడ్ ట్రెయిన్ అంటారు.
మా పర్యటనలో మేం క్లౌడ్ ట్రెయిన్ ఎక్కబోవడం మా అదృష్టమే.
మేఘాలు కిందకు వచ్చాయి, కదా.
అందుకోసం మేం ఆండీస్ పర్వతశ్రేణి అగ్రభాగానికి వెళ్లాల్సి వస్తోంది.
మేం ప్రయాణించే ట్రెయిన్ మేఘాలపై నుంచే వెళ్లాలని
ఎంతగానో కోరుకుంటున్నాం.
-మేం చాలా ఎత్తులో ఉన్నాం. -అవును, 12,000 అడుగుల ఎత్తులో.
చాలా ఎత్తులో ఉన్నాం, కదా?
అవును. చాలా ఎత్తులో.
పన్నెండు వేల అడుగులు, అయినా ఇంకా పైకి వెళ్లాలి.
ఈ పర్వతాలు చాలా ఎత్తులో ఉన్నాయి కదా, అదిగో అక్కడ.
చాలా చాలా ఎత్తులో.
ఎప్పుడూ చూడనంత ఎత్తులో ఉన్నాం,
దాని ప్రభావం టేలర్ పై పడుతోంది కూడా.
ఎత్తు ప్రదేశాలకు వెళ్తే, అతనికి శ్వాస సంబంధమైన ఇబ్బందులు ఎదురవుతాయి.
ఇప్పుడు వాస్తవ పరిస్థితులు అర్థమవుతున్నాయి.
ఎవరికైనా అనుభవంలోకి వస్తే గానీ, ఇలాంటి ప్రాంతాల్లో సమస్యలు అర్థం కావు.
చాలా విచిత్రంగా ఉంటుంది కదా, కొందరికి ఏమీ కాదు...
మరికొందరికి మాత్రం భరించలేని బాధ...
ఇవాళ్టి మా లక్ష్యం ట్రెయిన్ ని అందుకోవడమే.
కొన్ని గంటలపాటు ఆ ట్రెయిన్లో కూర్చుని, ప్రయాణాన్ని ఆస్వాదించాలని
నేను కోరుకుంటున్నాను.
ట్రెయిన్ ని చేరుకోవడానికి ఇంకా ఎన్ని మైళ్లు వెళ్లాలన్నావు?
20 మైళ్లు వెళ్లాలి, ఇంకా నా బైక్ 21 మైళ్లు వస్తుంది.
నా బైక్ బ్యాటరీ చార్జింగ్ అయిపోతోంది.
అనూహ్యమైన పరిస్థితుల్లో ఉన్నాం.
ఎత్తులో ప్రయాణించేందుకు చాలా కష్టపడాల్సి వస్తోంది.
నేరుగా గాల్లోకి.
ఇక్కడి నుంచి దారి లేనట్టు కనిపిస్తోంది. ఇది...
ఇవి చాలా చాలా విశాలమైన ఖాళీ ప్రదేశాలు.
ఇక్కడ పెట్రోల్ గానీ, బ్యాటరీ చార్జింగ్ సౌకర్యం గానీ ఉండవు.
ఆ బైకులు, ఈ ఎత్తు... చాలా ఎక్కువ.
ఇక్కడ ప్రతి రోజూ ఒక కొత్త ప్రయోగమే.
ఇది చాలా... చివరి దాకా ఏమీ తెలియదు.
దేవుడా, ఈదురుగాలులు.
చివరకు ఇదీ మన పరిస్థితి.
ఈ పరిస్థితిని ఎలా అధిగమిస్తామో నాకైతే అర్థం కావట్లేదు.
నా ఆలోచనంతా ఇప్పుడెలా ఉందంటే... గమ్యాన్ని చేరుకుంటానని నాకు అనిపించట్లేదు.
ఈ జీప్ వెనకాలే వెళ్దాం.
-సరేనా, ఇవాన్? -సరే.
వాళ్లిద్దరూ నీ వెనకాలే ఉన్నారు,
ఎలాంటి పరిస్థితుల్లోనూ బ్రేకులు వేయకు.
వాళ్లు నీకు చాలా, చాలా దగ్గరగా ఉన్నారు.
అలా చూడు. అది ఎంత ప్రమాదకరమో?
గాలి నిరోధక శక్తిని తగ్గించేందుకు అతను కాలిని వెనుక బంపర్ మీద నుంచి తీసేశాడు.
ఎలాంటి పరిస్థితుల్లోనూ బ్రేక్ వేయొద్దని మేం వ్యాన్ లో వాళ్లకు చెప్పాం.
మరీ వింతగా ఉంది.
-పూర్తిగా వింతగా ఉంది! -అవును! ఏం చేస్తున్నాం మనం?
నీ వెనుక బంపర్ కు ఇవాన్ కేవలం 6 అంగుళాల దూరంలో ఉన్నాడు,
కాబట్టి, చాలా, చాలా జాగ్రత్తగా నడుపు.
మేం జాగ్రత్తగానే నడుపుతున్నాం, బ్రేకులు వేయం.
అందువల్ల వాళ్లిద్దరూ వ్యాన్ వెనుక చక్కగా రావచ్చు.
రస్ ఎడమవైపు కూడా గాలి నిరోధక శక్తిని తగ్గించే ప్రయత్నం చేస్తున్నాడు.
మేం సుడిగుండంలో డ్రైవ్ చేస్తున్నట్టుంది, గాల్లో కాదు.
చాలాసేపటి నుంచి నా బైక్ 14 మైళ్ళు వస్తుందనే చూపిస్తుంది.
నాది... 16 మైళ్ళని చూపిస్తుంది. కాబట్టి ఫరవాలేదు.
ఇది పనిచేస్తోంది. అసలు మైలేజీ ఎంత?
-పన్నెండు. -అయితే ఇది పనిచేస్తోంది.
-అయితే మంచిదే. -ఇలా మనం గమ్యం చేరుకోవచ్చు.
వాస్తవానికి ఈ పర్యటనలో రిలాక్స్ అయ్యే పద్ధతి ఇది కాదు, తెలుసా.
గట్టిగా బ్రేకులు వేయనంత సేపూ మనం క్షేమంగా ఉన్నట్టే.
మొత్తానికి చేరుకున్నాం.
శాన్ ఆంటోనియో డె లాస్ కాబ్రెస్ అర్జెంటీనా
అర్జెంటీనాలో మనం గడపబోయే చివరి రాత్రి శాన్ ఆంటోనియో డెలాస్ కాబ్రెస్ లోనే,
ఇది ప్రపంచంలోనే అతి ఎత్తయిన పట్టణాల్లో ఒకటి.
ఇంత ఎత్తయిన ప్రదేశంలో ఉన్న అనుభూతి నాలో ఇప్పుడే కలుగుతోంది.
సరే, అయితే, మంచి విషయం ఏమిటంటే,
మేం వ్యాను వెనకాలే వెళ్లినప్పుడు మైలేజీ
పెద్దగా పడిపోలేదు. అదంతా గాలి నిరోధక శక్తివల్లే.
ఇంత ఎత్తులో ఉండటం వల్ల తలనొప్పి మొదలైంది.
టేలర్ ఒంట్లో బాగోలేదు.
పైకి వెళ్తున్నప్పుడు,
రక్తంలో ఎర్ర రక్త కణాల సంఖ్య తగ్గిపోతుంది,
మాక్స్ స్థానిక నిర్మాత
అందువల్ల మెదడుకు కావలసినంత ఆక్సిజన్ అందదు.
విశ్రాంతిగా ఉండు.
మేం ఇక్కడికి చేరుకునేసరికి...
ఇక్కడ చాలా చలిగా ఉంది.
నేను ఒక విధమైన...
ఇబ్బందిని ఎదుర్కొన్నాను, అలాగే...
వెచ్చదనంకోసం పరితపించాను...
విశ్రాంతిగా ఉండు.
రిలాక్స్. అంతా సర్దుకుంటుంది.
టేలర్ పరిస్థితి అంతగా బాగోలేదు.
ఏమీ అనుకోకపోతే, వెళ్ళి అతనికి కాస్త ధైర్యం చెప్పి వస్తావా?
-తనకేం కాదని అతనితో చెబుతావా? -అలాగే.
నన్ను క్షమించు.
ఎత్తు ప్రదేశాలు సరిపడని వాళ్లపై నేను డబ్బు వెచ్చించి ఉన్నట్లయితే,
-ఆ వ్యక్తివి నువ్వు అయి ఉండవు. -నాకు తెలుసు.
-నన్ను క్షమించు, నేస్తం. -పిచ్చిగా మాట్లాడకు.
-చాలా విచారకరం. -ఇప్పుడు అతనికి బాగానే ఉందా? ఎందుకంటే...
ఎత్తయిన ప్రదేశాల్లో ఇబ్బంది పడేవాళ్లని లోతట్టు ప్రదేశాలకు తీసుకువెళ్లడమే మంచిది.
-అవును, -కిందకు వెళ్లిపోండి.
సరే.
నీకేం కాదు, గురూ. ఏం బాధపడకు.
నిన్ను చాలా మిస్సవుతాం, టేలర్.
మంచిది, కొన్నిరోజుల్లోనే మళ్లీ కలుద్దాం.
అతని పరిస్థితి బాగోలేదు. ఈ ప్రయాణం కొనసాగించలేడు.
కానీ, నీకు ఎత్తు ప్రదేశాలు పడకపోతే, మరింత బలహీనపడతావు.
దానికి చేసేదేం లేదు, మళ్లీ లోతట్టు ప్రాంతానికి వెళ్లడం తప్ప.
అతను... మనల్ని బొలీవియాలో కలుసుకుంటాడు.
గాలి చాలా పలుచగా ఉంది. ఇది నాకు కొంచెం మత్తెక్కిస్తుంది.
సరే.
నాకు ఈ వాతావరణంతో ఏం ఫరవాలేదు.
వావ్, భలే వాయిస్తున్నారు కదూ?
వాళ్ళు, స్కూలు పిల్లలనుకుంటా.
మేం స్కై ట్రెయిన్ వద్ద ఉన్నాం
నాకైతే ఏమీ దొరకలేదు...
స్కై ట్రెయిన్ వద్ద నాకు ఊపిరి ఆడటం లేదు
నేను కమలాపండు తింటూ చాలా ఎత్తులో నిలబడి ఉన్నాను
చాక్లెట్ నోట్లో వేసుకునేందుకు సిద్ధమయ్యావా?
-సరే, ఇదిగో చూడండి. -సిద్దమేనా?
-నోట్లో వేసుకో, చార్లీ. -ఎత్తయిన ప్రదేశంలో ఉన్నాం కాబట్టి,
నేను వేసుకోగలనేమో.
అబ్బా.
మరో చేత్తో ప్రయత్నించగలవా, చార్లీ?
నువ్వు నోట్లో వేసుకోగలవు. అదీ, అలాగ.
-దాదాపు వేసుకున్నావు. -అవి గాల్లో అలా ఆగిపోతాయేమో.
-గాలి చాలా పలుచగా ఉంది. -మరో చేత్తో చెయ్యి, దేనికంటే...
ఇదిగో, కూర్చుని, చూడు.
దీన్ని క్లౌడ్ ట్రెయిన్ అని ఎందుకంటారంటే, ఇది చాలా ఎత్తులో...
...ఉండటం వల్ల ట్రెయిన్ కింద మేఘాలు ఏర్పడతాయి కాబట్టి.
-అవును. -3200 మీటర్ల ఎత్తులో ఉన్నాం.
-దీనిని 1920లో నిర్మించడం మొదలుపెట్టారు. -అవును.
పూర్తి కావడానికి దాదాపు 30 ఏళ్లు పట్టింది.
ఆ లోయ చూడు. అలా కిందకి చూడు.
ఓరి దేవుడా! అలా చూడు! చాలా ఎత్తులో ఉన్నాం.
చూస్తుంటే నాకు కళ్లు తిరుగుతున్నాయి.
జాగ్రత్త, గురూ, జాగ్రత్త.
చాలా బాగుంది! నాకు బాగా నచ్చింది!
నా దగ్గర...
డైరీ క్యామ్
...గోళ్ల రంగు తొలగించే ద్రవం, కాటన్ ఉన్నాయి.
నేను పని మొదలుపెడతాను.
ఇలా చేస్తున్నట్టు ఇంకా నా పిల్లలకు చెప్పలేదు, కానీ...
జమ్యాన్, అనౌక్ నన్ను క్షమించండి, ఇవాళ నీలం రంగు తీసేయక తప్పట్లేదు.
ఈ రోజు చాలా ముఖ్యమైనది. 200 మైళ్లు ప్రయాణించాలి.
మేం చిలీ సరిహద్దువైపు వెళ్తున్నాం, ఆ తర్వాత పైకి ఎక్కాలి.
సుమారు 4,000 మీటర్ల ఎత్తు ఎక్కాలి.
ప్రస్తుతం, మేం...
మేం... మరో 700 మీటర్లు వెళ్ళాలి.
రోజూ సాయంత్రం వేళ గాలి ఉధృతి ఎక్కువవుతూ ఉంటుంది.
-సరే. -గాలులు చాలా బలంగా ఉంటాయి.
ఉష్ణోగ్రత మైనస్ 10, మైనస్ 15కు పడిపోతుంది.
వీటిని చూడు.
మనలాంటి వాహనాలే వీళ్లకూ ఉన్నాయి,
కాకపోతే ఇవి సైకిళ్లు.
ఇవి దేనికంటే ఇక్కడ గాలుల తీవ్రత చాలా అధికంగా ఉంటుంది.
ఇవి పర్యాటక సైకిళ్లు. చూడు. "ఎం.టి.బి. సాల్టా సాహస యాత్ర." అని ఉంది.
సాల్టా సాహస యాత్ర.
భలే అద్భుతంగా ఉంది.
మేమింకా ఎత్తుకి వెళ్తున్నాం.
ఈ రోడ్డు దారుణంగా ఉంది.
గాలుల తీవ్రత వంటివి కూడా తోడైతే,
బ్యాటరీల్లో శక్తి తగ్గిపోయే ప్రమాదం ఉంటుంది.
చిలీ సరిహద్దు చేరేలోగానే బ్యాటరీలు బలహీనపడితే,
మేం చిక్కుల్లో పడతాం.
కాబట్టి మేం ఎత్తుకి వెళ్లేకొద్దీ జాగ్రత్తగా వెళ్ళాల్సి ఉంటుంది.
నెమ్మదిగా వెళ్ళాలి.
చిలీ, ఇదిగో మేం వస్తున్నాం.
-చూడు మనం ఎక్కడికి వెళ్తున్నామో. -పొగరుబోతు ఎత్తు.
-వావ్, ఎత్తుపల్లాలు. -సరే.
అధ్వాన రోడ్లపై వెళ్ళే వాహనదారులారా, ఏకంకండి.
ఇద్దరు వ్యక్తులు ఆండీస్ పర్వతాలపైకి బైకులు తోసుకుంటూ వెళ్లడం బాగుంది.
ఆండీస్ పైకి.
అక్కడ కింద నుంచి దుమ్ము ఎలా పైకి లేస్తోందో చూడు.
ఆశ్చర్యంగా ఉంది.
-ఆ దృశ్యాన్ని చూడు. -భలే ఉంది, కదూ?
అద్భుతమైన రోడ్లలో ఇదీ ఒకటి.
-అర్జెంటీనా పర్వత ప్రాంతాలు, ఓ దేవుడా. -అర్జెంటీనా పర్వత ప్రాంతాలు.
-ఇక్కడ ఆగుదాం. -అలాగే.
వావ్. అక్కడేదో వింతగా ఉంది.
అద్భుతం. ఈదురు గాలులను చీల్చుకుంటూ మేం అలా పైపైకి సాగిపోతున్నాం.
నేను బండిని పడేసేంత పని చేశాను.
ఆండీస్ పర్వత శ్రేణికి ఇది చిట్టచివరన ఉన్న మూల మలుపు అనడంలో
ఎలాంటి సందేహం లేదు.
అలాగే ఇది ప్రపంచంలోనే అత్యంత ఎత్తులో ఉన్న సరిహద్దు కూడా.
బోర్డర్ క్రాసింగ్
నీళ్లలో మంచు. కొంతమేరకు గడ్డ కట్టింది.
ఇక్కడ చాలా చాలా చలిగా ఉంది.
ఇవాన్, ఇదేమిటి?
దీనితోబాటే వెళ్తూ ఉన్నాం... నీళ్ల వాసన గంధకంలా ఉంది.
నీళ్లు వెచ్చగా ఉంటాయని అనుకుంటున్నా.
ఇది బహుశా వేడినీళ్ల ఊట అనుకుంటా.
-దేవుడా! వేడిగా ఉన్నాయి. -అంత వేడిగా ఉన్నాయా?
నా ఉద్దేశం ఏమంటే, వేడిగా కాదు, మనం ఊహించినదానికంటే వేడిగా ఉన్నాయి.
అవును, నిజంగానే వేడిగా ఉన్నాయి.
-వింతగా ఉంది, కదూ? -అవును, బాగుంది.
భూమిలోంచి నేరుగా వస్తున్నట్టుంది, గురూ.
దేవుడా. ఊపిరి పీల్చుకోవడం కష్టంగా ఉంది, కదా?
అవును, అక్కడ ఎత్తు 15,000 అడుగుల. మరో నిమిషంలో 15, 000 కు చేరుకుంటాం.
-ఇప్పుడు 14వేల ఎత్తులో ఉన్నట్టున్నాం. -అవును.
అవును.
ఇది మంచి ఆలోచని అనుకోవట్లేదు.
ఎంతో అందంగా ఉంది, రోడ్డు కొండ లోపలి నుంచి పోతున్నట్టుగా ఉంది.
అలా చూడు, బ్రహ్మాండంగా ఉంది.
నేను దాదాపు పడిపోబోయాను.
-అవును. -దాదాపు జారి పడబోయాను.
ఈ రోడ్డు బాగానే ఉంది.
-ఇది చాలా బాగుంది, కదూ? -అవును.
మనం సరైన దారిలోనే వెళ్తున్నామా?
ఇదే ఆ పేరు... ఇదే బోర్డర్ క్రాసింగ్ పేరు.
అవునా? "పాసో ఇంటర్నేషనల్ డె సికో."
-వాటన్నిటి పేరు అదే కాకపొతే తప్ప. -అవును.
కానీ అది...
విచిత్రంగా ఉందే, దానిపై 51లో పాసో డె సికో ఉందని రాసి ఉంది.
51. మనం వెళ్లాల్సింది ఆ రోడ్డుపైనే.
అలా వెళ్ళమనే మనకు చెప్పారు. కానీ ఇది...
51 ఏం చెబుతోందంటే, అటువైపు వెళ్లమని.
పాసో ఇంటర్నేషనల్ డె సికో. ఇటువైపా లేక అటువైపా?
-ఇలాగే వెళ్ళాలి. -మరి ఇటువైపు?
-51వ రూట్. -పాసో ఇంటర్నేషనల్ డె సికో.
ఇలాగా? ఈ రోడ్డు కాదు.
-లేదు, లేదు, లేదు. -లేదు, ఇదీ. సరే. ధన్యవాదాలు.
అన్నిటినీ పాసో ఇంటర్నేషనల్ డె సికో అనే అంటారంటావా?
అవును, అదే అనుకుంటున్నాను.
సరే. అయితే అది సరిహద్దుకు...
సూచిక కాదు.
-హలో. -హలో.
బాగున్నాను.
సరిహద్దుకు ఎలా వెళ్ళాలో తెలుసా?
తెలియదు. మీకెలా వెళ్లాలంటే అలా వెళ్లండి.
-సరే, మంచిది. -అలాగే.
-నా మనసు అలా వెళ్లాలనే చెబుతోంది. -సరే, అయితే, పద.
అలాగే వెళ్దాం.
సరైన దారిలో వెళ్తున్నామో లేదో నాకు తెలియదు
నాకేంటో కాదని అనిపిస్తోంది
నాకింకేం తెలియదు.
సరే.
ఎలా చూసినా, ఈ రోడ్డు చాలా దారుణంగా ఉంది.
ఇదే సరైన రోడ్డని మనం నమ్మినా బాగుండేది.
-ప్రయాణాన్ని మరింత ఆస్వాదించి ఉండేవాళ్లం. -అవును.
ఈ రోడ్డు వెంబడి
చాలా తక్కువమంది వెళ్తూ ఉంటారని నా అభిప్రాయం.
సరిహద్దు గురించి ఒక్క బోర్డయినా కనిపించట్లేదు.
ఒక్క మనిషి కూడా కనిపించట్లేదు.
బహుశా, ఇక్కడ కాపలా లేని బోర్డర్ క్రాసింగ్ ఉందని అనుకుంటున్నా.
అవును.
తీరా మనం అక్కడకి వెళ్లాక, ఎవరూ కనిపించకపోతే...
అవును.
నాకు రోడ్డుపై ఏదో కనిపిస్తోంది.
తను ఒక కెమెరామేన్ కాదు కదా?
లేదు, అదొక రోడ్డు పక్క బోర్డు.
దూరంగా కుడివైపు బహుశా అవన్నీ ఇళ్లనుకుంటా.
-కనిపించాయా? అవి ఇళ్లా లేక మంచా? -అవునవును.
-దూరంగా అక్కడ. -అవును, కావచ్చు.
ఏం రోడ్డురా బాబూ.
-నాకు మనుషులు కనిపిస్తున్నారు. -మనుషులు కనిపిస్తున్నారు.
-వాళ్లు మనవాళ్లే అనుకుంటా. -అవును.
అక్కడికి వెళ్తేగానీ తెలియదు, వాళ్లంతా అపరిచితులేమోనని.
-నాకొక ట్రైపాడ్ కనిపిస్తోంది. -అవును.
అవును, అది మనమే.
మనుషులు కనిపిస్తే నేనెప్పుడూ ఇంతగా సంతోషపడలేదు.
హలో.
ఇదీ. సరిహద్దు ఇక్కడుంది.
అర్జెంటీనా / చిలీ బోర్డర్ క్రాసింగ్
అలా బండి నడుపుతూనే ఉన్నట్టుగా నీకు అనిపిస్తూ ఉంటుంది.
ఈ పరిసరాలేవీ ఎంతకీ మనకు చేరువ కావు. దాంతో నీకు,
-"ఎవరో రోడ్డును లాగుతున్నారా?" అనుకుంటావు. -అవును, అవును, అవును.
రోడ్డుకు అవతలవైపు ఎవరో నిలబడి లాగుతున్నారా?
అనిపిస్తుంది.
నువ్వేమో "చూడు, ఒక్క నిమిషం ఆగు, చూడు" అంటూ ఉంటావు.
కుర్రాడా.
వేరుశెనగ పప్పు ప్యాకెట్ ఎవరి దగ్గరుంది? తియ్యండి.
ఎత్తయిన ప్రదేశాల్లో నువ్వు తినాల్సింది ఇవే.
సర్, దయచేసి, దయచేసి ఇవ్వండి.
మరికొన్ని ఇస్తారా? ధన్యవాదాలు.
ఈ షో చూస్తున్న పర్యాటకులకు నేను ఇచ్చే సలహా ఒకటే...
ఇలాంటి పర్యటనలకు వెళ్లేవాళ్లు...
తాము బయల్దేరేముందు, మీ పాస్ పోర్టు నంబర్ గుర్తుంచుకోండి.
దాన్ని సేవ్ చేసుకోండి... నేను ఆ పని చేశానా? లేదు.
ఇది ఇతరుల ఫోన్ నంబర్ గుర్తుంచుకోవడం లాంటిదేనా? అవును.
మన స్మార్ట్ ఫోన్ల వల్ల మనమలా చేస్తున్నామా? లేదు.
నాకు తెలిసింది నేను రాస్తున్నాను.
నా పేరు మెక్ గ్రెగర్ వంశానికి చెందిన...
...మెక్ గ్రెగర్.
నా ముందు పేరు ఇవాన్.
జాతీయత, అమెరికన్.
ఈ మాట అన్నందుకు స్కాట్లాండువాసులకి చాలా కోపం వస్తుంది.
"అతనికి స్కాట్లాండ్ నచ్చలేదా?" అంటారు.
నువ్వెక్కడి నుంచి వస్తున్నావు?
-బ్రెజిల్. -బ్రెజిల్?
ఇతను తొమ్మిది వేల కిలోమీటర్లు ప్రయాణించాడు.
అది చాలా ఎక్కువ.
జోస్ సాహసికుడు
-అది చాలా ఎక్కువ దూరం. -ఒక ఏడాది మూడు నెలలు.
-ఏడాది, మూడు నెలలా? -అవును.
అతను వీటిని తయారు చేసి, దారిలో అమ్ముతూ వెళ్తున్నాడు.
సరేనా?
ఇది బాగుంది కదూ?
ఇతను ఈ బుల్లి సైకిల్ తయారు చేశాడు, దీన్ని నా బైక్ ముందు పెట్టుకుంటా.
మేం అర్జెంటీనాకు వీడ్కోలు చెబుతున్నాం. ఇది చేదుతీపిలాంటి విషయం.
తీపి అన్నది ఎందుకంటే, మేం ముందుకు వెళ్తున్నాం కాబట్టి.
చేదు అన్నది ఎందుకంటే, సుందరమైన అర్జెంటీనాను వదిలి వెళ్తున్నందుకు.
ఎంతో అందమైన సందర్శనీయమైన దేశమది.
ఇక్కడి ప్రజలు ఎంతో స్నేహపూర్వకమైన, అద్భుతమైన వాళ్లు,
వాళ్లని వదలి వెళ్తున్నందుకు నిజంగా బాధగా ఉంది.
ఒకసారి పునరాలోచించుకుంటే, మేం సగం దక్షిణ అమెరికాను చుట్టేశాం,
తలచుకుంటే, చాలా ఉత్కంఠగా ఉంది.
మేం అటకామా ఎడారి మీదుగా
బొలివియా సరిహద్దు దాటేముందు,
చిలీలోని చివరి పట్టణమైన శాన్ పెడ్రో డె అటకామాకు వెళ్తున్నాం.
ఇక్కడి మట్టి నమూనాలు అంగారక గ్రహంపైన నమూనాలతో సరిపోలుతాయట.
తన తదుపరి కార్యకలాపాలకోసం పరికరాల పరీక్షకు నాసా ఈ ప్రాంతాన్ని వినియోగించుకుంది.
మీరు ఊహించగలరా? భలే ఉంది కదా.
శాలార్ డె అటకామా చిలీ
-ఎలా ఉన్నావు? -శాటర్నినో.
-మిమ్మల్ని కలవడం సంతోషం శాటర్నినో. -హల్లో.
-శాటర్నినో. -అది చాలా గొప్ప పేరు.
ఈ ఉప్పు గని గురించి మీరు చెబితే తెలుసుకోవాలని ఉంది,
ఎందుకంటే, దీని గురించి మాకేం తెలియదు గనుక.
ఇక్కడ నేలలు చాలా గట్టిగా ఉంటాయి కాబట్టి, ఉప్పును
వెలికితీయడం చాలా క్లిష్టమైన పని.
కాబట్టి, చాలా మీటర్లు లోతుగా తవ్వితేగానీ,
స్ఫటికరూపంలో అచ్చులుగా ఉండే ఉప్పు లభించదు.
స్ఫటికాల రూపంలో, చాలా స్వచ్ఛమైన ఉప్పు.
ఇక్కడ దొరికే ఉప్పులో చాలా వరకూ అంత స్వచ్ఛమైనది కాదు.
ఇలాంటి స్వచ్ఛమైన, స్పటికాకృతిలో ఉండి, వంటకు పనికొచ్చే ఉప్పుకోసం
ఎంతో లోతుగా తవ్వి వెలికి తీస్తారు.
మరి, ఆ బస్సు కథ ఏమిటి?
ఈ బస్సులో పనివాళ్లనూ, గని కార్మికులనూ ఉప్పు గని వద్దకు...
తీసుకువచ్చేవాళ్లు...
-అలాగా. -...వాళ్లు ఇక్కడే ఉండేవాళ్లు.
వాళ్లు ఇక్కడికి వచ్చి, ఇదే బస్సులో నిద్రపోయేవారా?
-అవును. -అది ఇక్కడే పడి ఉందని కాదు,
వాళ్లు బస్సును వదిలి, ఇక్కడే...
అవును. వాళ్లు ఇక్కడే ఉండటం ప్రారంభించారు.
ఇది ఇక్కడే పడి ఉండటంతో దీంట్లో కొందరు నివసించేవారు.
-అవును. -చాలాకాలంగా ఇక్కడే పడి ఉండటంతో,
ఇది బాగా పాడైపోయింది. కదా?
నాకు బస్సులో సుదీర్ఘ యాత్ర చేయాలని ఉంది.
ఇది చాలా బాగుంది. నేనొక పాత బస్సును చూసుకుంటాను.
ఒక పాత బస్సును తెచ్చుకోవాలని ఉంది. ఇది ఇక్కడకి ఎలా వచ్చిందోనని ఆశ్చర్యంగా ఉంది.
-ఈ బస్సును ఎలా నడుపుకుంటూ వచ్చారో ఊహించు. -సరే...
సరే, ఇందులో ఆశ్చర్యమేముంది... ఆశ్చర్యమేం లేదు.
ఏం జరిగిందో ఊహించవచ్చు. వాళ్లు ఇక్కడికి తీసుకొచ్చారు. ఇది పాడైపోయింది. అంతే.
మనం ఈ బస్సుపై మనదైన ముద్ర వేయాల్సిందే.
ఇక్కడ ఏదో ఒక చోట మనం పురుషాంగం బొమ్మ వేయాలి...
-సరే. -...ఎందుకంటే ఇక్కడ అలాంటిదేం లేదు.
మా మొత్తం ప్రయాణంలో, మేం వెళ్లిన ప్రతి చోటా, గ్రాఫిటీ ట్యాగులూ, అలాగే...
అన్నింటికన్నా ముఖ్యమైనది...
అన్ని చోట్లా పురుషాంగం బొమ్మ ఉండేది కదా? ఎప్పుడూ.
ఇక్కడ అలాంటి బొమ్మ లేదు. కాబట్టి మేం వేయాలనుకుంటున్నాం.
వావ్, చూడు, అంతటా ఉప్పే. చూడు, కనిపించిందా?
-రుచి గాఢంగా ఉంది. -ఎంతమంది కష్టపడి...
-ఈ ఉప్పును తయారు చేశారో? -బాగా చెప్పావు.
అలా అనకు.
వావ్, చూడు. ఎక్కడ చూసినా ఉప్పే.
ఎంత అందంగా ఉంది. ఆపైన చూడు.
ఇదిగో. నేను ఎక్కువ తీసుకోను.
-అదే చాలా ఎక్కువ. -వావ్.
-దీని రుచి ఎలా ఉంటుందో తెలుసా? -ఏంటీ?
-ఉప్పగా. -కాదు!
-ఇది బాగా ఉప్పగా ఉంటుంది. -దేవుడా!
ఇదిగో, కొద్దిగా ఉప్పు.
రేపు దీన్ని పొడి చేసి, ఉదయమే గుడ్డులో కలుపుకుని తింటాను.
ఇలాంటి విశాలమైన బహిరంగ ప్రదేశాలను చూడగలగడం నా పర్యటనలో
నాకు బాగా నచ్చిన విషయం.
ఆధునిక జీవితంలో, ఇలాంటి ప్రదేశాలను చూడటం చాలా అరుదు.
ఇది ఒక రకమైన మనోహరమైనదని నిన్న నువ్వు అన్నావు.
అది నిజమే. ఇది ఒక రకంగా...
-అవును. అలాంటిదే. -...నిన్ను, ప్రపంచానికి దగ్గర చేసే ప్రాంతం
ఇందులో ఉన్న అందమూ, విస్తారతా అదేనని మనకు అర్ధమవుతుంది.
శాన్ పెడ్రో డె అటకామా చిలీ
ఇది కాస్త భయం గొలుపుతోంది.
నీ మీసం కాస్త పెద్దదైనట్టుంది.
ఇక్కడ నాకు బాగా నచ్చేది ఇదే.
చేతిలో పాన్ పైప్స్ వాద్యం కూడా ఉండాలి.
-నేపాలీ అనే అనుభూతి కలిగిందా? -చాలా బాగుంది. అవును.
-ధన్యవాదాలు. -ధన్యవాదాలు.
ప్యాక్ చేయొద్దు. దాన్ని నేను పెట్టుకుంటాను.
-ఆమెకు బాగా నచ్చింది. -అవును, ఆమెకు నచ్చింది.
-ఆమెకు నచ్చింది. -ఎలా ఉందో చెబుతా, నాకెలా ఉందంటే...
ఇక్కడి జనంతో కలిసిపోయినట్టుగా ఉంది.
-హలో. -హలో.
నా టోపీని చూసి ఆమె నన్ను ఆటపట్టిస్తోందనుకుంటా.
కొంతమందికి టోపీ అంటే గిట్టదు.
క్లాడియో బైక్ కు అలంకారం చేయాలన్నది ఇవాన్ ఆలోచన.
అందుకే వీటిని తీసుకొచ్చాం.
వీటిని బైక్ పై అంటిస్తున్నాం.
ఇవి హెడ్ లైట్ చుట్టూ అంటిస్తే బాగుంటుందేమో.
చుట్టూనా? ముందు చేసినట్టే చేద్దామా?
-బహుశా కేవలం... -వాటిని కేబుల్ కి కట్టు.
కేబుల్ కి కట్టు. అదీ, బాగుంది.
-చిన్న చిన్న అలంకరణ వస్తువులున్నాయా? -ఉన్నాయి.
బాగుంది. అతని కొత్త ఫోర్కులపై స్టిక్కర్లు బాగున్నాయి.
చాలా బాగున్నాయి.
-చూడటానికి బాగుంది. -రంగుల్లో కనబడుతున్నాయి.
ఇది... ఇలా అతని వెంట వెళ్ళడం సరదాగా ఉంటుంది.
ఈ అలంకారంతో నేను బొలీవియా సరిహద్దుల్ని ఆటంకం లేకుండా దాటేస్తా.
పని చేయాలిగా.
ఓ దేవుడా, ఇదిగో. మనం కాసేపట్లో బొలీవియా చేరుకోబోతున్నాం.
నేను చాలా దుస్తులు ధరించి ఉన్నాను. పొరలు పొరలుగా ఉన్నాయి.
చలిగా ఉంటుందని వేసుకున్నా.
బహుశా, మేం విశాలమైన రోడ్డుపైకి వచ్చేసరికి, అలా ఉంటుందేమో.
కానీ ఇప్పుడైతే, ఉక్కపోసి చస్తున్నా.
అదిగో, మన ముందున్నది పెద్ద అగ్ని పర్వతం.
ఆ పర్వత శ్రేణిపై వరుసగా ఏడు అగ్ని పర్వతాలు ఉన్నాయి.
మనం ఆ అగ్నిపర్వతం చుట్టూ తిరిగి వెళితే, అక్కడే బొలీవియా ఉంది.
అక్కడికి వెళ్తున్నందుకు ఎంతో ఉత్కంఠగా ఉంది.
-హలో? -చార్లీ, వినబడుతోందా.
ఫోన్ స్విచాన్ చేయడం మరచిపోయా.
అగ్నిపర్వతం చుట్టూ తిరిగి బొలీవియా చేరుకోవడం నేనెంత థ్రిల్ గా
ఫీలవుతున్నానో ఈ కార్యక్రమం చూసే వీక్షకులకి వివరిస్తున్నా!
కానీ, అర్జెంటీనా, చిలీ వదిలి వస్తున్నందుకు నాకు బాధగా ఉంది.
ఆ రెండు దేశాలూ నాకు ఎంతగానో నచ్చాయి.
అవి ఒకదాని పక్కనే ఒకటి ఉన్నా, ఆవి రెండూ వేర్వేరు.
అది నమ్మశక్యం కాని విషయం.
ఇదిగో చిలీ సరిహద్దు ఇక్కడుంది.
చిలీ
-బాగానే ఉన్నావా? -ఎలా ఉన్నావు?
బాగానే ఉన్నాను. చూడబోతే ఎత్తయిన ప్రదేశం కాబట్టి ఇవన్నీ ధరించినట్టున్నావు.
హిదయా స్థానిక నిర్మాత
-ఎందుకు? ఇది అత్యంత ఎత్తైన ప్రాంతమా? -ఎత్తైన ప్రాంతాల్లో ఒకటి ఇది.
మనం సముద్ర మట్టానికి 4,700 మీటర్ల ఎత్తులో ఉన్నాం ఇప్పుడు.
-ఇది 4,700 మీటర్ల ఎత్తా? -అవును.
ఎత్తైన ప్రాంతాల్లో ఇదీ ఒకటి, అవును.
-నీకు బాగానే ఉంది కదా? -ఎందుకలా అడిగావు?
-ఏం లేదు, ఇది ఎత్తైన ప్రాంతం కదా, అందుకు. -అవునా?
-అవును, ఎత్తైన వాటిలో ఇదీ ఒకటి. -ఇది 4,700 మీటర్ల ఎత్తు.
4,700 మీటర్ల ఎత్తా? ఇంకా 2,200 మీటర్లే అనుకున్నా.
అది శాన్ పెడ్రో డె అటకామా.
ఇప్పుడు నాకు ఏదో అవుతోంది.
ఓ దేవుడా! డాక్టర్ని పిలవండి.
ఒక్క క్షణం ఆగండి.
-ఊపిరి తీసుకో, ఊపిరి తీసుకో. -నోటితో నా నోట్లోకి గాలి ఊదాలి.
వద్దు, డేవ్, వద్దు, నేను బాగానే ఉన్నా.
నేను బాగానే ఉన్నా.
-దేవుడా. -ఇప్పుడు నీకెలా...
డేవ్ నాలుక బయటపెట్టి నావైపు వస్తున్నట్టు కనబడింది.
ఇప్పుడెలా ఉంది?
మా డాక్యుమెంట్లు కలిసిపోవడం మాకు ఎప్పుడూ ఎదురయ్యే సమస్య.
ఎందుకంటే, ఒకరివి ఒకరితో కలిపేసుకుంటాం.
కాబట్టి, నేను చార్లీ డాక్యుమెంట్లు ఇచ్చాను.
మాక్స్ కి వీడ్కోలు పలుకుదాం. ఇతనికి వీడ్కోలు పలకాలనుకుంటున్నా.
లేదు. మాక్స్! నేను జోక్ చేశానంతే...
నీకు వీడ్కోలు చెప్పలేం. వీడ్కోలు చెప్పాలన్నది నా ఉద్దేశం కాదు.
వీడ్కోలు చెప్పలేను, కాబట్టి మళ్లీ కలుద్దాం అని చెప్పుకుందాం.
ఈ మాట కూడా చెప్పలేకపోతున్నా.
మిమ్మల్ని...
మిమ్మల్ని వదిలి వెళ్ళడమనేది నా గుండెను ముక్కలు చేస్తోంది.
మీతో ఒక ఏడాది ప్రయాణించినట్టుగా ఉంది.
ఒక కుటుంబాన్ని వదిలి వెళ్ళడం చాలా కష్టం.
అవును, నేస్తం
మీ అందరితో గడిపినందుకు నాకెంతో సంతోషంగా ఉంది.
మంచిది, మిత్రమా, మంచిది. జాగ్రత్త, మంచిది.
అదీ సంగతి.
అర్జెంటీనా, చిలీల్లో మా పర్యటన ఐదు వారాలు సాగింది. ఇది చాలా సుదీర్ఘ సమయం.
-అద్భుతంగా సాగింది. మళ్లీ కలుద్దాం. -మళ్లీ కలుద్దాం, మిత్రులారా.
-జాగ్రత్త, మాక్స్. -క్షమించు, ఇవాన్.
సరే. మేం అధికారికంగా చిలీ నుంచి బయటకొచ్చాం.
మేం ఇప్పుడు వివాదగ్రస్త ప్రాంతంలో ఉన్నాం.
మేం బొలీవియా పాస్ పోర్ట్ కంట్రోల్ ఆఫీసును చేరుకోబోతున్నాం.
రానున్న కొన్ని రోజులు మా ప్రయాణం క్లిష్టంగా సాగే అవకాశం ఉంది.
వాళ్ళ జెండా నాకు నచ్చింది. బొలీవియా జెండా బాగుంది.
-అందమైన జెండా. -అవును.
చిలీ / బొలీవియా బోర్డర్ క్రాసింగ్
చూడు, ఎండిన మాంసం. వేలాడ దీశారు చూడు.
ఇది తాజా మాంసం. ఆశ్చర్యంగా ఉంది.
-డాక్యుమెంట్లు? -ఇవిగో.
మీ పాస్ పోర్టు ఫోటోకాపీలు ఏవీ?
ఎందుకు? ఇతను బ్రిటిష్ పౌరుడు.
కాదు, ఇతను అమెరికన్.
అతనికి పాస్ పోర్టు ఫోటోకాపీ కావాలా?
-మీకు యుకె పాస్ పోర్టు ఉందా? -ఉంది.
అది ఉపయోగించుకోవచ్చు.
-ఎందుకు? -దీనికైతే వీసా కూడా కావాలి, అందుకని.
-అలాగా, సరే. -తనకి 2 పాసుపోర్టులు.
దీంతోపాటు మరొకదానిపై నేను వెలుపలికి వస్తే ఏం ఫరవాలేదా?
లేదు, ఫరవాలేదు కదా?
పాస్ పోర్టుపై చిలీ స్టాంపు ఉంది.
కానీ తను దాని ద్వారా ప్రవేశించొచ్చు కదా?
లేదు, లేదు.
అతని వీసాకు సంబంధించి మా దగ్గర కాగితాలేం లేవు.
అయితే, అతను...
-అతను ప్రవేశించవచ్చు. -వీల్లేదు.
వ్యవహారం ఆసక్తికరంగా ఉంది.
నేను అమెరికన్ పాస్ పోర్టుపై వచ్చాను. దానికి వీసా కావాలట.
అధికారి ఎక్కడున్నారు? ఆయనతో మాట్లాడతాను.
కెమెరా ఆపండి, ఇక్కడ రికార్డు చేయకూడదు.
కెమెరా ఆపేస్తారా?
బహుశా అతన్ని అరెస్టు చేస్తారేమో? నా వెనకాలే జైలు కూడా ఉంది.
మేం ఎన్నో దేశాల సరిహద్దులు దాటాం,
Long Way Round, Long Way Down, ఇప్పుడేమో Long Way Up.
కానీ ఎప్పుడు సరిహద్దుల వద్దకు వచ్చినా,
అక్కడేం జరుగుతుందో అసలు అర్థమే కాదు.
నువ్వు నీ అమెరికన్ పాస్ పోర్టుపై వచ్చావు, కదా?
నా పర్యటన మొత్తం అమెరికన్ పాస్ పోర్టునే వాడాను.
ఒక దేశంలోకి ప్రవేశించేటప్పుడు పాస్ పోర్టుపై స్టాంపు వేయించుకుంటే,
వెళ్లేటప్పుడూ వేయించుకోవాలి.
లేకపోతే, వాళ్ళు "ఎక్కడికి... అసలు ఎలా ప్రవేశించావు?" అంటూ నిలదీస్తారు.
కాబట్టి, నేను చేసింది అదే.
కానీ బొలీవియాలో ప్రవేశానికి అమెరికన్ పాస్ పోర్టుకు వీసా కూడా కావాలి.
బొలీవియాలో ప్రవేశానికి నాకు వీసా లేదు.
ఇవాన్ మెక్ గ్రెగర్ 160 డాలర్లు చెల్లించాలి.
ఇవాన్, దయచేసి ఇలా రండి.
నేను ఇంతకుముందే విన్నాను. 160 డాలర్లు, ఇవాన్ మెక్ గ్రెగర్.
ఏమో మరి. మేం బయల్దేరవచ్చునని చెప్పారు.
-హమ్మయ్య. -ఏదిఏమైనా, సమస్య పరిష్కారమైంది.
అమెరికన్ వీసా దొరికింది, నేను బొలీవియాలోకి చట్టబద్ధంగా ప్రవేశించినట్టే.
సిలోలీ ఎడారి బొలీవియా
బొలీవియా, ఇదిగో మేమొచ్చేశాం.
ఎంత అందమైన సరస్సు, ఫ్లెమింగోలు.
దేవుడా! మనోహరంగా ఉంది.
చాలా అందంగా ఉంది. ఆ రంగులు.
మొదట ఎరుపు, తరువాత ఆకుపచ్చ.
ఆ తరువాత అదిగో అక్కడ, పసుపు, నారింజ రంగు.
ఏంటది?
ఉమర్ షరీఫ్ ఒంటెనెక్కి వస్తున్నట్టుగా ఉంది కదూ?
లేకపోతే అది ఒక రోడ్డు సూచికా?
దేవుడా?
అది పూర్తిగా... ధూళి తుఫాను పైకి లేచింది కాబోలు.
నీకేం కాలేదుగా?
నా ముక్కులోకి దుమ్ము పోయింది, గురూ.
అలా చూడు.
ఈ అగ్నిపర్వతానికి దూరంగా
ఉన్న సిలోలీ ఎడారివైపు మా ప్రయాణం సాగుతోంది.
కానీ సరైన రోడ్లు లేవు. ఈ కాలిబాటలు పట్టుకుని వెళ్ళాల్సిందే.
ఈ ప్రయాణం చాలా కష్టంగా ఉంది.
వావ్. ఈ రోడ్డు ఎత్తుపల్లాలతో ఉంది.
గుంతలు ఎక్కువగా ఉన్నాయి, మట్టి మెత్తగా ఉంది, అలాగే...
బండి నడపడం చాలా కష్టంగా ఉంది.
ఒకే బాటలో నడపాల్సి వస్తోంది.
కాస్త సాఫీగా ఉన్న బాట ఉంది చూడు, కావాలంటే, దానిపైకి వెళ్లొచ్చు, కానీ...
ఈ కంకర, రాళ్లే చాలా ఇబ్బంది కలిగిస్తున్నాయి...
వాటిని దాటే ప్రయత్నంలో...
పడినా పడిపోవచ్చు.
ఇన్ని వంపులూ, మలుపులూ తిరుగుతూ నడపడం ఇబ్బందిగా ఉంది.
మనం ఈ రాత్రి బస చేసే చోటు...
ఇంకా 87 మైళ్ళ దూరంలో ఉంది.
ఇదిగో రోడ్డెలా ఉందో చూడు.
చాలా దారుణంగా ఉంది.
దేవుడా!
ఘోరం, ఘోరం.
రోడ్డు ఎక్కడ బాగుందో చూసుకుని వెళ్లాల్సి వస్తోంది,
లేదంటే కిందపడి దెబ్బలు తగిలించుకోవడం ఖాయం.
దేవుడా. నడపలేక నా చేతులు నొప్పి పెడుతున్నాయి.
రోడ్డు ఏమాత్రం బాగోలేదు.
అబ్బా. ఈ రోడ్లు కాస్త...
వావ్, నేను పడిపోతున్నా!
బాగానే ఉన్నావా? ఏం కాలేదు కదా?
ఫరవాలేదు, బాగానే ఉన్నాను.
అదృష్టవంతుణ్ని. కాస్త బాగున్నవైపు రాబోయాను.
దాంతో జారిపోయి పడ్డాను...
-నీకేం దెబ్బలు తగలకపోతే అంతే చాలు. -లేదు, లేదు. లేదు. ఏం తగల్లేదు.
సరే. కింద పడితే ఏమవుతుందోననే భయం నాలో ఎక్కువైంది.
-బాగానే ఉన్నావు కదా? -ఏం లేదు, నా ఉద్దేశం...
లేదు, బాగానే ఉన్నా. దీని గురించే ఆలోచిస్తున్నా.
నీకు చెప్పకూడదనుకున్నా, నేను...
నీ వరకూ తీసుకురాకూడదనుకున్నా, కానీ నేను కూడా అది ఆలోచిస్తున్నా.
ఇది చాలా ప్రమాదకరంగా ఉంది.
ఆ మాటకొస్తే నువ్వు చాలా ధైర్యవంతుడివి. నేనిలా అంటున్నానని ఏమీ అనుకోకు.
మనం అనుకున్నదానికంటే, రోడ్డు దారుణంగా ఉంది, కానీ మనం వెళ్లాల్సిందే.
-నువ్వు బాగానే ఉన్నావు కదా? -నా బండి ఊగుతోంది, అంతే.
ఇక్కడ ఆగుదామా?
ఇసుకలో వెళ్తున్నప్పుడు నా బండి ముందు భాగం ఊగుతుంటే భయమేసింది.
కిందపడి దెబ్బలు తగిలించుకుంటానేమోనని భయపడ్డా.
ఆ తర్వాత చార్లీ వెనుక వెళ్తున్నా, అతని కాళ్లకు దెబ్బలు తగిలాయి,
అతని బండి ముందు భాగం ఊగుతుంటే నాకెంతో భయంగా ఉంది.
నిజంగానే భయంగా ఉంది. ఇంక ఎవరినీ గాయపరచాలని అనుకోవట్లేదు.
ఎవరూ గాయపడాలని నేను అనుకోవట్లేదు. కాబట్టి, ఉదయం...
ప్రయాణం మొదలుపెట్టినప్పటినుంచీ అదే అనుకుంటున్నా.
రోడ్డు ఇలా ఉంటుందని మేం అనుకోలేదు.
మాకు చాలా కష్టమైంది. అయినా నవ్వుతూనే ఉన్నాం.
-ఎప్పటిలాగే... -నవ్వుకుంటూనే ప్రయాణించాం.
ఇద్దరం సరదాగా ప్రయాణించాం.
చెప్పుకోవలసింది ఏదైనా ఉంటే అదే...
కాసేపు కష్టంగా ఉంటే, మరికాసేపు సరదా సందర్భాలు ఎదురయ్యాయి.
టెర్మాస్ డె పాల్కెస్ బొలీవియా
-ఇక్కడ ఆగి లోపలకి వెళ్దాం. -వాళ్లతోపాటే వెళ్దాం.
వాళ్లతో మాట్లాడి, ఎక్కడి నుంచి వచ్చారో తెలుసుకుందాం.
ఈ కుర్రాళ్లు జర్మనీ, ఆస్ట్రియాల నుంచి వచ్చారు. కాబట్టి ఇంగ్లీష్ మాట్లాడగలరు.
దేవుడా, దుర్వాసనేం రావడం లేదు. బతికాంరా, బాబూ.
ఓరి దేవుడా!
-నాకు తెలుసు, కదా? -దేవుడా! అది చాలా బాగుంది!
-మీరు సైక్లిస్టులా? -అవును.
-వాళ్ళు బైసైక్లిస్టులు. -వావ్, అద్భుతం.
మీరు యాత్ర ఎప్పుడు మొదలుపెట్టారు?
-వేర్వేరుగా. -వేర్వేరుగా.
-నేను అలాస్కాలో మొదలెట్టా. -నిజానికి, మేమంతా...
-అవును, అవును. -ఏడు నెలల క్రితం.
-ఏడు నెలలా? -17 నెలలు.
-చాలా బాగుంది, గురూ. -వావ్.
మరి మీరు?
నేను కొలంబియాలోని కార్టాగెనాలో, ఏడు నెలల క్రితం.
-నాలుగువారాలు, శాంటాక్రజ్. -నాలుగు వారాలు.
-బైక్ పై, చాలా కష్టం. -అవును.
-చాలా కష్టం. -దారి సంక్లిష్టంగా ఉంది కదా?
-అవును, కొన్నిసార్లు. -ఇసుక ఎక్కువగా ఉంది.
-ఇసుక, ఎత్తుపల్లాలు. -కొన్నిచోట్ల ఏటవాలుగాఉంది.
ఎత్తయిన ప్రాంతం కావడం కూడా ఒక సమస్యే.
-ఆక్సిజన్ సగమే అందుతుంది. -అవును.
గత నెలంతా, నేను 4,000 మీటర్ల ఎత్తులోనే గడిపాను.
బొలీవియాలోని ఆల్టిప్లానోలోనూ, పెరూలోనూ.
దక్షిణ ప్రాంతం కూడా ఎత్తయిన ప్రాంతమే. కాబట్టి నేను...
అయితే మీరు ఆర్నాల్డ్ స్క్వార్జెనెగర్ లా తయారవుతారన్నమాట.
ఇలా సైకిళ్లు తొక్కుతూంటే, "నేను చాలా త్వరగా ఎదిగిపోతున్నా" అని అనిపిస్తుంది.
మీ చేతులు చూపించండి.
-అలాగే. -ఇక్కడ ఎంతసేపటి నుంచి ఉన్నారు?
-గంటయింది. -45 నిమిషాలైంది.
-నిజంగా? -గంటయిందనుకుంటా.
ఇక్కడ త్వరగా చీకటి పడుతుంది కాబట్టి మేం ఇక బయల్దేరాలి.
ఏంటి ప్లాన్? ఇప్పుడేం చేద్దాం? మనవద్ద ఉన్న ప్రత్యామ్నాయాలు ఏంటి?
-అవును, అది సుస్పష్టమే. -మేం... ఎందుకంటే 5:05 అయింది.
మీకు రెడ్ లగూన్ సమీపంలో ఆశ్రయం దొరకాలంటే గంటన్నరలో...
-అలాగే. -...మీరు అక్కడికి చేరుకోవాలి.
మాక్జిమ్ స్థానిక నిర్మాత
ఆ తర్వాత మరో గంట ప్రయాణిస్తే, మనం ఉండే హోటల్ వస్తుంది.
ఇకపై రోడ్లు కాస్త బాగుంటాయని వాళ్లు అన్నారు, కదా?
-వాళ్లు ఆ రోడ్డుపై ప్రయాణించి వచ్చారా?
-లేదు. -కాబట్టి వాళ్లకి తెలియదు. అది మంచిపాయింట్.
తాము దేని గురించి చెబుతున్నారో అది వాళ్లకు తెలియదు.
అవును. తాము మాట్లాడేదాని గురించి వాళ్లకు తెలియదు.
ఇప్పుడు మేం వెళ్లబోయే ప్రాంతం బాగా శివారు ప్రాంతం,
పైగా అక్కడి వాతావరణం కూడా చాలా సంక్లిష్టంగా ఉంటుంది.
శివారు ప్రాంతం అని అన్నానంటే, అది అచ్చు అలాగే ఉంటుందన్నమాట.
అక్కడ ఎవరూ నివశించరు.
మేం ఎలాంటి పరిస్థితిలో ఉన్నామంటే, అక్కడి నుంచి బయటపడటమూ కష్టమేనన్నమాట.
వావ్, అలా చూడు.
ఇది మన మనుగడకు సంబంధించిన విషయం. సహనంతో వ్యవహరించాలి.
మనం వెళ్లాలనుకున్నాం, వెళ్దామంతే.
మనం అక్కడికి చేరుకునేలోగా చీకటి పడుతుంది.
చీకట్లో బండి నడపడం చాలా ప్రమాదకరం, అలాగే...
చాలా చలిగానూ ఉంది.
సూర్యాస్తమయం కాగానే, ఉష్టోగ్రతలు తగ్గిపోతాయి.
దేవుడా, నేను...
చాలా అలసిపోయాను.
అన్నింటికన్నా ముందు నేను దుస్తులు మార్చుకోవాలి.
నా సాక్సులు తడిసిపోయాయి.
వద్దు. ఇప్పుడు కాదు. ఆ పని తర్వాత చేసుకోవచ్చు.
ఇప్పుడు కాకపోతే... ఇక్కడ ఆగకూడదనుకుంటే...
అవును. అవును.
...ప్రయాణం కొనసాగిద్దాం.
కానీ వెంటనే నేను దుస్తులు మార్చుకోవాలి.
నా చేతివేళ్లూ, కాలి వేళ్లూ తిమ్మిరి ఎక్కిపోయాయి.
మనం రెడ్ లాగూన్ వెళ్తున్నాం.
మనం ఉండబోయేది హోటలేనా. నాకు దాని గురించేమీ తెలియదు.
గోడలూ అవీ ఉండే హోటలేనా, లేక గుడిసెలాంటిదా?
అవి గుడిసెల్లాంటివేనని ఎవరో అన్నారు. పైగా హీటర్లు కూడా ఉండవట.
అక్కడ దుప్పట్లు కప్పుకుని పడుకోవాలి, అంతే.
ఏమో, నాకు తెలియదు.
అక్కడ చార్జ్ చేసుకునే వెసులుబాటు ఉందో లేదో తెలియదు.
ఈ రివియన్లను చార్జి చేయాల్సిన అవసరం ఉంది.
ఎడమవైపు లైటు కనిపిస్తోంది.
లైటు ఉందంటే, విద్యుచ్ఛక్తి ఉందనే అర్ధం.
విద్యుచ్ఛక్తి ఉందంటే, రూమ్ హీటర్లూ ఉండే ఉంటాయి.
హీటర్లు ఉన్నాయంటే, ఆహారమూ అందుబాట్లో ఉంటుందనే అర్ధం.
లగూనా కొలరాడో బొలీవియా
-మనం ఇక్కడే ఉండబోతున్నాం. -ఇక్కడే ఉందాం.
మేం మా కార్లను చార్జి చేసుకోవాలి.
మేం హోటల్ కి వెళ్ళడమే మంచిది.
ఎందుకంటే, ఈ రాత్రంతా కార్లను చార్జ్ చేయాలి.
లేకపోతే అవి రేపటికి పనికిరాకుండా పోతాయి. మేం ఎక్కడికీ వెళ్లలేం.
మేం మీ వెంట వస్తే, మిగతావాళ్లంతా ఇక్కడే ఉంటారు...
అవును, కేవలం ఆ రెండు ఎస్.యు.వీ లూ.
రివియన్లను హోటల్ కి తీసుకు రండి, వాటిని ఉదయమే చార్జ్ చేద్దాం.
అలాగే, అలాగే.
హలో.
దేవుడా, ఇక్కడికి వచ్చినందుకు చాలా సంతోషంగా ఉంది.
నేను... నేను...
నాకెలా అనిపించిందంటే...
ఒకవైపు చీకటి పడుతోంది, చలి చంపేస్తోంది, మరోవైపు...
ఏదైనా ఆశ్రయం దొరుకుతుందో లేదో, అని.
ఇది ఒక ప్రాచీన కాలంనాటి పర్యాటకులు ఉండే విశ్రాంతి భవనం లాంటిది...
ప్రాచీన జీవన విధానం నీకు అనుభవంలోకి వచ్చినట్టు ఉంటుంది.
"సరే, ఈ చలినుంచీ, పెను గాలులనుంచీ తప్పించుకుని, ఈ రాత్రికి తల దాచుకునేందుకు
ఒక చోటు దొరికితే చాలు" అని మనకు అనిపిస్తుంది.
అలాగే...
ఇక్కడ చాలా బాగుంది. ఈ మాత్రం చాలు.
మేం ఇంతదూరం వచ్చామంటే, అందుకు కారణం శక్తిమంతమైన ఈ బ్యాటరీలే,
వీటిని చార్జ్ చేయకపోతే, మేం మరో 24 గంటలపాటు
-ఇక్కడే చిక్కుబడిపోతాం. -సరే.
కొంప మునిగిపోదు కానీ, మేం చార్జి చేస్తే మంచిది.
కాబట్టి, మేం ఏమనుకుంటున్నామంటే...
బ్యాటరీల్లో శక్తి ఉందో లేదో తెలియదుగానీ, అక్కడికి వెళ్లేందుకు ప్రయత్నించి చూస్తాం.
ఒక లాండ్ క్రూయిజర్ సహా రెండు రివియన్లు, ఒక స్ప్రింటర్.
ఇది కష్టసాధ్యమైన విషయమే. హోటల్ చేరుకునేందుకు గంట పడుతుంది.
ఇది వింతగా ఉంది. రాత్రిళ్లు ప్రయాణం చేయకూడదనుకుంటాం.
కానీ ఇప్పుడు మనం చేస్తున్నది...
రాత్రి ప్రయాణమే.
నా కారు బ్యాటరీలో 25% మాత్రమే శక్తి మిగిలి ఉంది.
కానీ డేవ్, అది ఇప్పుడు 7 లేదా 8%కి పడిపోయింది.
తొందరగా అయిపోతోంది. బహుశా, ఉష్ణోగ్రత ప్రభావం కావచ్చు.
కాబట్టి ఈలోగా చేరుకుంటే, మనం అదృష్టవంతులమే.
నువ్వెంతగా ప్రయత్నించినా చక్రాలు ఎలా కదుల్తున్నాయన్నదే ముఖ్యం.
నిన్ను ఎక్కడికి కావాలంటే అక్కడికి తీసుకెళ్లేవి అవే...
అది ఎక్కడికి వెళ్లాలంటే అక్కడికి... చూడు ముందు నిటారుగా ఎత్తుగా ఉంది.
బ్యాటరీ శక్తి దిగజారిపోతూనే ఉంటే, మనం చేరుకునే లోపే కారు ఆగిపోతుంది.
నేను అనుకునేది ఏంటంటే...
మనం వెళ్తూనే ఉండాలని.
దేవుడా, సస్పెన్షన్.
రాచుకుంటున్న చప్పుడు వింటున్నావా?
ఆ చప్పుడు చక్రాల నుంచి వస్తోంది. అక్కడొక పెద్ద... చూస్కో!
ఉపశీర్షికలను అనువదించినది: రాంప్రసాద్